เป็นเยื่อบุตาอักเสบ ไปหาที่ รพ จ่ายยา millioph มาให้ ใช้ไปเกือบ1 สัปดาห์ ตายังไม่หาย แต่ยาหมด หาซื้อตาตัวเดียวกันตามร้านขายยาไม่ได้ ร้านขายยาให้ hista-ophมา อยากถามว่า สามารถใช้แทนกันได้ไหมคะ ใช้ต่อเนื่องหลังจากตัวเดิมหมดเลยได้ไหม หรือต้องกลับไป รพ อีกครั้งคะ
สวัสดีค่ะ เยื่อบุตาอักเสบเป็นภาวะการอักเสบหรือติดเชื้อบริเวณเยื่อบุตาขาว อาจทำให้มีอากรปวดตา ตาแดงและมีขี้ตาที่ผิดปกติ ขี้ตาอาจมีลักษณะข้นเหนียวหรือติดที่เปลือกตาจนทำให้ลืมตาลำบาก ตาบวมได้โดยการรักษาภาวะเยื่อบุตาอักเสบ ต้องรักษาตามสาเหตุ ถ้าอักเสบจากภูมิแพ้ที่ตาก็ควรได้ยารักษากลุ่มภูมิแพ้เช่นยา millioph หรือ hista-ophดังกล่าวมา ซึ่งทั้งสองชนิดเป็นยากลุ่มรักษาอาการภูมิแพ้ในตาเหมือนกันแต่อย่างไรก็ตามเมื่อใช้ยาไปแล้ว ต้องสังเกตอาการว่าดีขึ้น หากอาการแย่ลงเรื่อยๆ ไม่หายขาด ควรกลับไปพบแพทย์เพื่อตรวจซ้ำ และในกรณีที่เยื่อบุตาอักเสบจากภูมิแพ้นั้น เมื่ออาการดีขึ้น อาจจะค่อยๆลดหรือหยุดการใช้ยาไปได้ หากไม่แน่ใจแนะนำการกลับไปพบแพทย์เพื่อตรวจซ้ำว่าสามารถหยุดใช้ยาได้แล้วหรือไม่ต่อไป